  Виталий Пронин "Сюмсилес" команда тылпуэз кысэУвае люкаськылӥзы Удмуртиысь нюлэс хозяйствоослэн 7 командаоссы. Каргуртын ортчиз Россиысь тылпу кысӥсьёслэн вожвылъяськонзылэн элькун этапез. Командаос нюлэскын кылдэм кышкыт учыръёслы дась луэмзэс возьматӥзы, пӧртэм шуг-секытъёсты ортчыса. Соос гомась тылпуэз шаплы кысӥзы, шурысь ву кыскизы, тыбыр сьӧразы тылпуэз кысон арбериен бызьылӥзы, оглом вераса 10 этап ортчизы. Кызьы пусйиз «Удмуртлес» огазеяськонлэн кивалтӥсезлэн воштӥсез, валтӥсь судья Айрат Тазиев, таӵе ужрадъёс тылпу кысӥсьёслэсь кышкыт учыръёсты алыны быгатонлыксэс юнмато. Вожвылъяськонъёсты ваньзылэсь чылкыт но ӝог ортчизы «Сюмсилес» огазеяськонысь команда. Кенешемын, Удмуртилэсь данзэ 4-тӥ-7-тӥ сентябре Москва улосын ортчоно вожвылъяськонэ мынозы пӧртэм командаосысь тужгес кужмоосыз тылпу кысӥсьёс.Ангелина Снигирёва Туспуктӥз Ангелина Снигирёва    